S-584/2012

Mál þetta, sem dómtekið var 12. október sl., er höfðað með ákæru lögreglustjórans á höfuðborgarsvæðinu, útgefinni 7. september 2010, á hendur Ó-kk-þgf E-kk-þgf G-kk-þgf, kt. 000000-0000, Hörpulundi 4, Garðabæ „fyrir eftirtalin brot:

I.

Umferðar- og fíkniefnalagabrot, með því að hafa sunnudaginn 2. október 2011, ekið bifreiðinni PR-166, ófær um að stjórna henni örugglega vegna áhrifa ávana- og fíkniefna (í blóði mældist amfetamín 275 ng/ml og tetrahýdrókannabínól 1,1 ng/ml), um Víkurveg við Vesturlandsveg í Reykjavík, þar sem lögregla hafði afskipti af honum. Í kjölfarið lagði lögregla svo hald á 0,68 g af amfetamíni og 15,94 g af maríhúana sem ákærði hafði haft í vörslum sínum, en efnin fundust í bifreiðinni og á líkama ákærða.

Telst þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987, með áorðnum breytingum. Einnig 1., sbr. 4. mgr. 2. gr., sbr. 1. mgr. 5. gr. og 6. gr. laga nr. 65/1974 um ávana- og fíkniefni, sbr. 1. gr. laga nr. 60/1980 og 1. gr. laga nr. 13/1985, sbr. og reglugerð nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 848/2002.

(007-2011-60003)

II.

Umferðarlagabrot, með því að hafa laugardaginn 12. nóvember 2011, ekið bifreiðinni PE-312, ófær um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 1,5 ng/ml), um Eyrabakkaveg við Eyrabakka í Ölfushreppi, þar sem lögregla hafði afskipti af honum.

Telst þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987, með áorðnum breytingum.

(033-2011-7628)

III.

Umferðar- og fíkniefnalagabrot, með því að hafa miðvikudaginn 30. nóvember 2011, ekið bifreiðinni ATV-26, ófær um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 4,6 ng/ml), um Fífuhvammsveg við Dalssmára í Kópavogi, þar sem lögregla hafði afskipti af honum. Í kjölfarið lagði lögregla svo hald á 76,68 g af maríhúana sem ákærði hafði haft í vörslum sínum, en efnin fundust í bifreiðinni.

Telst þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987, með áorðnum breytingum. Einnig 1., sbr. 4. mgr. 2. gr., sbr. 1. mgr. 5. gr. og 6. gr. laga nr. 65/1974 um ávana- og fíkniefni, sbr. 1. gr. laga nr. 60/1980 og 1. gr. laga nr. 13/1985, sbr. og reglugerð nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 848/2002.

(007-2011-70777)

IV.

Fíkniefnalagabrot, með því að hafa föstudaginn 24. febrúar 2012, í íbúð 801 við Veghús 31 í Garðabæ, haft í vörslum sínum 7,34 g af maríhúana, en lögregla lagði hald á efnin við leit í húsnæðinu.

Telst þetta varða við 1., sbr. 4. mgr. 2. gr., sbr. 1. mgr. 5. gr. og 6. gr. laga nr. 65/1974 um ávana- og fíkniefni, sbr. 1. gr. laga nr. 60/1980 og 1. gr. laga nr. 13/1985, sbr. og reglugerð nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 848/2002.

(007-2012-10553)

Þess er krafist að ákærði verði dæmdur til refsingar, greiðslu alls sakarkostnaðar og sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.“

Um málavaxtalýsingu er skírskotað til ákæru.

Ákærði játaði brot sín skýlaust fyrir dóminum eins og þeim er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og eru brot ákærða rétt heimfærð til refsiákvæða í ákærunni.

Ákærði er fæddur 1987. Samkvæmt sakavottorði var hann hinn 15. febrúar 2006 dæmdur til greiðslu sektar og sviptur ökurétti í þrjá mánuði vegna hraðaksturs og fíkniefnalagabrots. Hinn 23. nóvember sama ár gekkst ákærði undir viðurlagaákvörðun, 60.000 króna sekt, fyrir akstur sviptur ökurétti. Hinn 8. mars 2007 gekkst ákærði undir greiðslu sektar hjá lögreglustjóra fyrir fíkniefnalagabrot. Hinn 11. júlí 2008 var ákærði dæmdur í þriggja mánaða fangelsi, skilorðsbundið í tvö ár, fyrir nytjastuld, fjárdrátt og akstur án þess að hafa endurnýjað ökuskírteini. Hinn 9. febrúar 2010 gekkst ákærði undir viðurlagaákvörðun, 260.000 króna sekt, fyrir fíkniefnalagabrot og hinn 3. október 2011 gekkst ákærði undir greiðslu 74.000 króna sektar hjá lögreglustjóra fyrir fíkniefnalagabrot.

Sakarferill ákærða hefur ekki áhrif á ákvörðun viðurlaga í máli þessu.

Refsing ákærða þykir hæfilega ákveðin fangelsi í 60 daga, sem bundin skal skilorði eins og nánar greinir í dómsorði.

Ákærði er sviptur ökurétti í eitt ár og átta mánuði frá birtingu dómsins að telja.

Ákærði greiði 470.250 krónur í sakarkostnað, þ.m.t. þóknun skipaðs verjanda síns, S-kk-ef K-kk-ef K-kk-ef hdl., sem þykir hæfilega ákveðin 125.500 krónur að meðtöldum virðisaukaskatti.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, Ó-kk-nf Ö-kk-nf G-kk-nf, sæti fangelsi í 60 daga, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dómsins að telja haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti í eitt ár og átta mánuði frá birtingu dómsins að telja.

Ákærði greiði 470.250 krónur í sakarkostnað, þ.m.t. þóknun skipaðs verjanda síns, S-kk-ef K-kk-ef K-kk-ef hdl., 125.500 krónur.

R-kvk-nf B-kvk-nf

Rétt endurrit staðfestir

Héraðsdómur Reykjaness 17.10. 2012.